

**LIETUVOS RESPUBLIKOS**

**GINKLŲ IR ŠAUDMENŲ KONTROLĖS ĮSTATYMO NR. IX-705 2, 5, 6, 13, 22, 31, 34 STRAIPSNIŲ PAKEITIMO**

**ĮSTATYMAS**

2014 m. birželio 26 d. Nr. XII-978
Vilnius

**1 straipsnis. 2 straipsnio pakeitimas**

1.Papildyti 2 straipsnį nauja 40 dalimi:

„40. **Senovinio ginklo kopija** **–** šaunamasis ginklas, pagamintas 1899 metais ir vėlesniais metais pagal iki 1870 metų sukurtą ginklo modelį.“

2. Buvusią 2 straipsnio 40 dalį laikyti 41 dalimi, ją pakeisti ir išdėstyti taip:

„41. **Senovinis ginklas** – šaunamasis ginklas, kurio modelis sukurtas iki 1870 metų ir kuris pagamintas iki 1899 metų.“

3. Buvusias 2 straipsnio 41–58 dalis laikyti atitinkamai 42–59 dalimis.

**2 straipsnis. 5 straipsnio pakeitimas**

Pakeisti 5 straipsnio 7 punktą ir jį išdėstyti taip:

„7)senovinių ginklų kopijos;“.

**3 straipsnis. 6 straipsnio pakeitimas**

Papildyti 6 straipsnį 8 punktu:

„8) senoviniai ginklai.“

**4 straipsnis. 13 straipsnio pakeitimas**

Pakeisti 13 straipsnio 4 dalį ir ją išdėstyti taip:

„4. Savigynai B ir C kategorijų trumpuosius šaunamuosius ginklus, jų šovinius gali įsigyti ir turėti ne jaunesni kaip 23 metų Lietuvos Respublikos nuolatiniai gyventojai, išlaikę egzaminą ir gavę leidimą. Savigynai šio įstatymo 5 straipsnio 5, 6, 7 ir 8 punktuose nurodytus ginklus gali įsigyti ir turėti ne jaunesni kaip 21 metų Lietuvos Respublikos nuolatiniai gyventojai, gavę leidimą.“

**5 straipsnis. 22 straipsnio pakeitimas**

Pakeisti 22 straipsnio 7 dalį ir ją išdėstyti taip:

„7. Ginklų savininkai ir valdytojai savo reikmėms šaudmenis gali gaminti patys. Asmenys, teisėtai turintys B ir C kategorijųlygiavamzdžius ir graižtvinius ginklus, gali įsigyti ir laikyti kapsulių ir iki 1 kg parako.“

**6 straipsnis. 31 straipsnio pakeitimas**

Papildyti 31 straipsnio 2 dalį 4 punktu:

„4) užtaisyti senovinius ginklus, taip pat šaudyti iš jų ar kitaip panaudoti juos kaip ginklus.“

**7 straipsnis. 34 straipsnio pakeitimas**

Pakeisti 34 straipsnio 10 dalį ir ją išdėstyti taip:

„10. Masinių renginių metu šaudyti iš senovinių ginklų kopijų galima tik renginio organizatoriams tai suderinus su atitinkamos savivaldybės administracija ir nenaudojant sviedinių.“

**8 straipsnis. Pasiūlymas Lietuvos Respublikos Vyriausybei**

Lietuvos Respublikos Vyriausybė ar jos įgaliota institucija priima šio įstatymo įgyvendinamuosius teisės aktus.

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė